《菩萨蛮 回文 中州乐府》
金朝·孟宗献

睡惊秋近鸣虫砌。砌虫鸣近秋惊睡。苍鬓掺匀霜。霜匀掺鬓苍。影孤灯翳冷。冷翳灯孤影。长叹浩歌狂。狂歌浩叹长。

作者简介：开封人，字友之，号虚静居士。世宗大定三年，乡、府、省、御，四试皆第一，时称孟四元。授供奉翰林，改曹王府文学，兼记室参军。工词。迁同知单州军事。丁母忧，哀毁卒。